የኢፌዲሪ ጠቅላይ ሚኒስትሩ በ”ዋን ቤልት ኤንድ ዋን ሮድ ኢኒሼቲቭ ፎረም” ለመሳተፍ ቤጂንግ ገቡ
ጠቅላይ ሚኒስትር ኃይለማርያም ደሳለኝ በቻይናው ፕረዚዳንት ጋባዥነት በ"ዋን ቤልት ኤንድ ዋን ሮድ ኢኒሼቲቭ ፎረም" ለመሳተፍ ዛሬ ቤጂንግ ገብተዋል።ፕሮጀክቱ መነሻውን ሼንጄን በማድረግ ቻይናን ከደቡብ ምስራቅና ማዕከላዊ እስያ፣ አፍሪካና አውሮፓ ሀገራት ጋር እንደሚያስተሳስር ነው የተገለጸው ።የፊታችን እሁድ የሚጀመረው ፎረሙ ዓለም አቀፋዊ የኢኮኖሚ ትብብር መፍጠር በሚቻልበት ሁኔታ ላይ ከተለያዩ አገራት መሪዎችና ዓለም አቀፍ ድርጅቶች ጋር ለሁለት ቀናት ይወያያሉ ነው የተባለው ።ቻይና ከዓለም አገራት ጋር በተለያዩ መሰረተ ልማቶች ለመተሳሰር በዘረጋችው የ"ዋን ቤልት ኤንድ ዋን ሮድ ኢኒሼቲቭ" የአገራት መሪዎች የዓለም አቀፍ ተቋማት ሚኒስትሮች፣ ፕሬዝዳንቶችና የገንዘብ ተቋማት ስራ አስኪያጆች የሚሳተፉ ሲሆን በፕሮጀክቱ አፈፃፀምና በዓለም አቀፍ ንግድና ኢንቨስትመንት ዙሪያ እንደሚወያዩ ይጠበቃል።አፍሪካ ከኢኒሼቲቩ ምን ታገኛለች ምንስ ታጣለችና መሰል ጉዳዮች በምክክር መድረኩ መልስ እንደሚያገኙ ይጠበቃል።